OzLabs/hebrew-wiki-articles huggingface dataset:
אליפות העולם בשחמט 1886

אליפות העולם בשחמט 1886
אליפות העולם בשחמט 1886 הייתה אליפות העולם בשחמט הרשמית הראשונה שנערכה, והוכרעה בדו-קרב בין השחמטאים וילהלם שטייניץ ויוהנס צוקרטורט. האליפות נערכה בארצות הברית - חמשת המשחקים הראשונים נערכו בניו יורק, ארבעת המשחקים הבאים נערכו בסנט לואיס ו-11 המשחקים האחרונים נערכו בניו אורלינס. המנצח היה השחקן הראשון שצבר עשרה ניצחונות. האליפות הסתיימה בניצחונו של וילהלם שטייניץ בתוצאה 12.5-7.5.

== רקע ==
לפני שנערכה אליפות העולם בשחמט של שנת 1886 נערכו לאורך השנים מספר רב של אליפויות עולם "לא רשמיות" בשחמט בין השחקנים המובילים ביותר בעולם באותה העת.

אף על פי שהוא עדיין לא היה אזרח אמריקני באופן רשמי שטייניץ רצה שדגל ארצות הברית יוצב לידו במהלך המשחק. הוא הפך לאזרח ארצות הברית ב-23 בנובמבר 1888, לאחר ששהה במשך חמש שנים בארצות הברית ושינה את שמו הפרטי מווילהלם לוויליאם.

==דו-קרב על התואר==
המשחק הראשון נערך ב-11 בינואר 1886 והחל בשעה 14.00 בהיכל Cartiers Academy שבניו יורק. לאחר שנערכו בניו יורק חמשת המשחקים הראשונים עברו המתחרים לסנט לואיס שם נערכו עוד ארבעה משחקים. בשלב הזה עדיין היה תיקו 4-4. המשחקים האחרונים נערכו בניו אורלינס כאשר בשלב זה צוקרטורט היה עייף פיזית והתקרב להתמוטטות נפשית. שטייניץ, לעומת זאת, היה בשיאו. המשחק הסופי נערך ב-29 במרץ 1886.

בדיעבד התברר שצוקרטורט שיחק באופן אימפולסיבי מדי - הוא שיחק במחצית מהזמן ששטייניץ שיחק, וסביר להניח שזה היה קשור למחלת לב שהייתה לו עוד מילדותו. שנתיים לאחר המשחק צוקרטורט מת מהתקף לב.

=== תוצאות ===
הוחלט שהמנצח יהיה הראשון שיזכה ב-10 ניצחונות, בעוד שמשחקים שמסתיימים בתיקו לא ייחשבו. במקרה של שוויון 9-9, אף שחקן לא יוכתר כאלוף העולם בשחמט. שטייניץ ניצח והפך לאלוף העולם הרשמי הראשון.

{| class="wikitable" style="text-align:center"
|-
! !! &nbsp;1&nbsp; !! &nbsp;2&nbsp; !! &nbsp;3&nbsp; !! &nbsp;4&nbsp; !! &nbsp;5&nbsp; !! &nbsp;6&nbsp; !! &nbsp;7&nbsp; !! &nbsp;8&nbsp; !! &nbsp;9&nbsp; !! 10 !! 11 !! 12 !! 13 !! 14 !! 15 !! 16 !! 17 !! 18 !! 19 !! 20 !! נקודות
|-
| align=right | יוהנס צוקרטורט
| 0 ||style="background:black; color:white"| 1 || 1 ||style="background:black; color:white"| 1 || 1 ||style="background:black; color:white"| 0 || 0 ||style="background:black; color:white"| = || 0 ||style="background:black; color:white"| = || 0 ||style="background:black; color:white"| 0 || 1 ||style="background:black; color:white"| = || = ||style="background:black; color:white"| 0 || = ||style="background:black; color:white"| 0 || 0 ||style="background:black; color:white"| 0 || 5
|-
| align=right | וילהלם שטייניץ
|style="background:black; color:white"| 1 || 0 ||style="background:black; color:white"| 0 || 0 ||style="background:black; color:white"| 0 || 1 ||style="background:black; color:white"| 1 || = ||style="background:black; color:white"| 1 || = || style="background:black; color:white"| 1 || 1 ||style="background:black; color:white"| 0 || = ||style="background:black; color:white"| = || 1 ||style="background:black; color:white"| = || 1 ||style="background:black; color:white"| 1 || 1 || 10
|}
== מהלך המשחקים ==

==קישורים חיצוניים==

==הערות שוליים==

1886
קטגוריה:1886 בארצות הברית
קטגוריה:ניו יורק: תחרויות שחמט
קטגוריה:1886 בספורט
בלדה לנאיבית

"בלדה לנאיבית" הוא שיר משנת 1979 שנכתב על ידי יהונתן גפן, הולחן על ידי יצחק קלפטר ובוצע על ידי יעל לוי.

==רקע==
לאחר שיעל לוי סיימה את שירותה בצה"ל בלהקת חיל הים, היא השתתפה במופע "שיחות סלון" עם יהונתן גפן, יצחק קלפטר ודויד ברוזה, שהחליף את קלפטר. השיר הוקלט למילותיו של גפן, ללחן של קלפטר ובעיבוד של מתי כספי. בסוף 1979 הוציאה לוי כתקליט שדרים את השיר "בלדה לנאיבית". במצעד הפזמונים העברי השנתי של רשת ג' לשנת 1980, דורג השיר במקום העשירי. השיר נכלל באלבום הבכורה שלה הנושא את שמה, שיצא לאור רק בשנת 1982.

"בלדה לנאיבית" זכה לביצוע מחודש במסגרת פרויקט "עבודה עברית" בשנת 2008, על ידי אורן לוטנברג.

==תוכן השיר==
השיר עוסק באהבת נעורים שהתרסקה עם חיי הנישואין. מתוארת בו בחורה שחוותה אהבת נעורים לבחור, וכשבגרה, נקלעה אהבתם לקשיים. בן-זוגה נוהג לשוטט בלילות מחוץ לבית והתמכר גם לטיפה המרה. הבחורה מצידה לא איבדה מאהבתה אליו ומייחלת לשובו כשהוא עוזב את הבית. לדברי יעל לוי, השיר לא נכתב על בחורה מסוימת: "זה אף פעם לא פרטים ביוגרפיים אחד לאחד. זה תמיד המקום הזה מעבר. אין לי מושג למה המשורר התכוון כשהוא כתב ואני לא נכנסת לזה אף פעם".

==גרסאות כיסוי==
*בשנת 2004 הוציאו הזמרות יעל פנדריך, חנה גור וסשה גרישקוב גרסת כיסוי של השיר במסגרת התכנית כוכב נולד.
*"בלדה לנאיבית" זכה לביצוע מחודש במסגרת פרויקט "עבודה עברית" בשנת 2008, על ידי אורן לוטנברג.

==קישורים חיצוניים==

==הערות שוליים==

קטגוריה:שירי 1979
קטגוריה:סינגלים מ-1979
קטגוריה:שירי יעל לוי
קטגוריה:שירים בעברית
קטגוריה:שירים שנכתבו על ידי יהונתן גפן
קטגוריה:שירים שהולחנו על ידי יצחק קלפטר
קטגוריה:שירים על כאב לב
קטגוריה:שירים על נישואים
קטגוריה:סינגלים בהוצאת הד ארצי
ער (סוג)

עָר (שם מדעי: Laurus) הוא סוג של עצים ירוקי עד המונה שלושה מינים במשפחת העריים<ref></ref>, הכוללים את הער האציל הנפוץ בישראל שתורבת ברחבי העולם ומשמש רבות כצמח נוי ועליו משמשים כעשב קולינרי.

== תיאור ==
המינים לסוג זה מאופיינים בכך שהם גדלים לאט, גדולים, שיחיהם או עציהם ארומטיים וירוקי עד עם עלים אליפטיים מתחלפים ומעט פרחים צהובים. הם מסוגלים לשרוד בטמפרטורות נמוכות אבל באקלים ממוזג הם דורשים מקום מוגן בחשיפה מלאה לשמש שאינו חשוף להקפאה ממושכת. צמחים הגדלים בעציצים ניתן להעביר לחממה קרה במהלך חודשי החורף.

== מינים ==
מספר המינים של הסוג עדיין לא נחקר במלואו. סיווגם של המינים להלן עשוי להשתנות.
# ער אזורי (Laurus azorica), הוא מין אנדמי לאיים האזוריים, אך גם יובא לאי קורטגאדה בספרד. מחקר שנערך לאחרונה מצא מגוון גנטי רחב במין ער אציל, והער האזורי אינו שונה מבחינה גנטית או מורפולוגית.
# ער אציל (Laurus nobilis), הוא מין נפוץ יחיד בסוגו ואף במשפחתו בישראל. הוא משמש כצמח נוי ועשב קולינרי (מעליו מופקים עלי הדפנה) המשמשים למנות רבות במטבח הים תיכוני. עליו שימשו בעבר גם להכנת זרי הדפנה, פריט לבוש מתקופת יוון העתיקה. הוא נפוץ בעיקר באגן הים התיכון.
# ער קנרי (Laurus novocanariensis), הוא מין הנפוץ באיים הקנריים ובארכיפלג מדיירה.

== מאובנים ==
מאובנים המתוארכים לפני תקופות הקרח של הפליסטוקן מראים כי מינים של ער הופצו בעבר באופן נרחב יותר סביב אגן הים התיכון וצפון אפריקה, כאשר האקלים היה לח ומתון יותר מאשר כיום. כיום מאמינים כי ייבושו של אגן הים התיכון במהלך תקופות הקרח גרמה לער לסגת אל אזורים בעלי אקלים מתון יותר, כולל דרום ספרד, פורטוגל ואיי מַקַארונזיה. עם תום תקופת הקרח האחרונה, הער האציל התאושש וחזר לחלק מטווח התפוצה הקודם שלו סביב אגן הים התיכון.

== קישורים חיצוניים ==

* 

== הערות שוליים ==

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:עריים
סקיילאב 2

סקיילאב 2 (באנגלית Skylab 2) הייתה המשימה המאוישת הראשונה של סקיילאב (תחנת החלל האמריקאית הראשונה). המשימה שוגרה בעזרת סטורן IB ב-25 במאי 1973 בחללית אפולו CSM ונשאה צוות של שלושה אנשים לתחנה.

במשימה סקיילאב 2 נקבע שיא של 28 ימים עבור שהיית אנשים בחלל. הצוות שלה היה הצוות הראשון שאכלס תחנת חלל וחזר בשלום לכדור הארץ.

==צוות==
*מפקד: צ'ארלס קונראד
*טייס מדען: ג'וזף קרווין
*טייס: פול וייץ

===צוות גיבוי===
* מפקד: ראסל שוויקארט
* טייס מדען: סטורי מאסגרייב
* טייס: ברוס מקנדלס השני

==עיקר המשימה==
תחנת החלל סקיילאב ספגה נזק משמעותי בשיגור שלה ב-14 במאי. המגן שלה ואחד מפאנל סולארי נפגעו במהלך ההמראה. ללא המגן שהיה אמור לספק הגנה תרמית, סקיילאב "התבשלה" בשמש והטמפרטורות הגבוהות שחררו חומרים רעילים לתוך האטמוספירה של התחנה. הצוות הראשון היה אמור להיות משוגר ב-15 במאי, אך במקום זאת היה עליו לתרגל קודם לכן את טכניקות התיקון כפי שהן פותחו על ידי המהנדסים. בקרי הקרקע טיהרו את האטמוספירה בחנקן טהור ארבע פעמים לפני החלפתו בתערובת חנקן/חמצן חדשה . משרד הסיור הלאומי ניצל לוויין מדגם KH-8 Gambit 3 לקבלת צילומים מפורטים של תחנת החלל.

השיגור בוצע ב-25 במאי בעזרת משגר לוויינים וחלליות סטורן IB. לאחר התקרבות לתחנת החלל קונראד ביצע פעילות חוץ רכבית ובעזרת זרוע ניסה לשחרר פאנל סולארי אך ללא הצלחה. חיבור לתחנת החלל הצליח רק לאחר מספר ניסיונות שנכשלו. לאחר כניסה לתחנת החלל הצוות הצליח לשקם את מגן חום וטמפרטורה בתוך תחנת החלל ירדה לרמה סבירה.

כעבור שבועיים קונראד וקרווין ביצעו פעילות חוץ רכבית נוספת שערכה 3.5 שעות. במהלך פעילות הותקן במקום פאנל סולארי וזה איפשר לספק לפעילות תחנת החלל את החשמל הדרוש. ב-19 ביוני קונראד ופול וייץ ביצוע פעילות שלישית שנמשכה 1.5 שעות.

במהלך שהות בתחנת החלל אסטרונאוטים ביצעו מספר רב של ניסויים בעיקר בתחום הרפואה.

ב-22 ביוני בוצע נחיתה מוצלחת באוקיינוס השקט.

קפסולת נחיתה מוצבת כיום במוזיאון התעופה הימית בפלורידה.

==קישורים חיצוניים==

* [https://history.nasa.gov/SP-4012/vol3/table2.49.htm נתוני הטיסה באתר נאס"א]
* [https://www.spaceline.org/united-states-manned-space-flight/skylab-mission-program-fact-sheets/skylab-2-fact-sheet/ תיאור הטיסה]
* [http://www.spacefacts.de/mission/english/skylab-2.htm תיאור המשימות]

קטגוריה:תוכנית החלל האמריקאית
קטגוריה:1973 בארצות הברית
טוראקו צבעוני

טוראקו צבעוני או טוראקו סגול-ציצה (שם מדעי: Tauraco porphyreolophus) הוא מין של עוף ממשפחת הטוראקיים ומהסוג טוראקו אשר חי ביערות של אפריקה הדרומית. זהו העוף הלאומי של מדינת אסוואטיני (בעבר: סווזילנד) והוא נפוץ גם במוזמביק, דרום אפריקה וזימבבואה.

הטוראקו הצבעוני מגיע לאורך 40 ס"מ השווה אצל הזכר והנקבה והוא בעל נוצות מקושטות לאורך גופו ופניו. הכנפיים והגב התחתון בעלי נוצות ירוקות כהות-כחולות והחלק הפנימי של הכנפיים אדום-עז. החזה והבטן ירוקים בהירים-צהובים, הזנב והרגליים בעלי נוצות כחולות ארוכות והצוואר ירוק. הראש בעל ציצה סגולה-כחולה בולטת ששונה מציצות שאר הטורקים. העיניים שחורות ובעלות טבעת אדומה סביבם והפנים ירוקות. המקור שחור ומגודל.

הטוראקו מצוי לאור גדות נהרות וחופים בין שיחים וביערות סבוכים עד פתוחים. זהו עוף נחבא וביישן ומעדיף להסתתר בין העלים. הוא נראה בשטחים פתוחים רק לעיתים רחוקות ומצוי בזוגות או בקבוצות קטנות. הטוראקו ניזון בעיקר מפירות, חרקים, שבלולים וצדפות.

הוא מקנן על עצים גבוהים והנקבה מטילה 4–5 ביצים בעונת הרבייה, אשר בוקעות כעבור 4–5 שבועות.

===תת-מינים===
ישנם 2 תת-מינים של טוראקו זה:
* Tauraco porphyreolophus chlorochlamys
* Tauraco porphyreolophus porphyreolophus

==קישורים חיצוניים==

טוראקו בתעופה
קטגוריה:בעלי חיים שתוארו ב-1831
קטגוריה:טקסונים שתוארו בידי ניקולס אילוורד ויגורס
קטגוריה:טוראקואים
קטגוריה:אסוואטיני: עופות
קטגוריה:ציפורים לאומיות
רות מסס

רות מסס הייתה שחיינית פאראלימפית.

מסס החלה להתאמן בספורט נכים בגיל צעיר והתחרתה בתחרויות נוער. היא סיימה את לימודיה בתיכון עירוני ו' בתל אביב.

ב התחרתה בחמישה משחים:
* במשחה גב 50 מטרים סיימה את משחה המוקדמות במקום החמישי (1:21 דקות) ולא העפילה לגמר.
* במשחה גב 100 מטרים סיימה במקום השמיני והאחרון (2:48 דקות).
* במשחה סגנון חופשי 50 מטרים העפילה לגמר וסיימה במקום השביעי (0:45 דקות).
* במשחה סגנון חופשי 100 מטרים סיימה במקום השביעי (1:46 דקות).
* במשחה סגנון חופשי 200 מטרים סיימה במקום השמיני והאחרון (4:03 דקות).

מסס הוכשרה במדעי הרפואה ולקחה חלק במחקרים בנושא מבנה העצם. היא היגרה לאוסטרליה וחיה במלבורן, שם היא עובדת בריפוי בעיסוק, רפלקסולוגיה ועיסוי.

==קישורים חיצוניים==
* [https://www.paralympic.org/ruth-massass פירוט השתתפותה בתחרויות המשחקים הפאראלימפיים] באתר הרשמי של IPC 

==הערות שוליים==

קטגוריה:ספורטאיות פאראלימפיות ישראליות
קטגוריה:שחייניות נכות ישראליות
קטגוריה:שחיינים פאראלימפיים ישראלים
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:שחיינים במשחקים הפאראלימפיים ניו יורק וסטוק מנדוויל (1984)
קטגוריה:שחייניות במשחקים הפאראלימפיים ניו יורק וסטוק מנדוויל (1984)
קטגוריה:ישראלים שהיגרו לאוסטרליה
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
סאנדה לאדושי

סאנדה לאדושי (ברומנית: Sanda Ladoși; נולדה ב-2 בינואר 1970) היא זמרת רומנייה.

==ביוגרפיה==
לאדושי נולדה בטרגו מורש ובילדותה שרה במספר מקהלות והרכבים מוזיקליים, היא גם למדה נגינה בפסנתר ובגיטרה.

היא עברה לבוקרשט על מנת לפתח את קריירת המוזיקה שלה, בנוסף היא למדה משפטים באוניברסיטה פרטית בעיר.

בשנת 1993 יצא האלבום הראשון שלה "Când vine seara".

היא ביצעה דואטים עם מספר זמרים ידועים ברומניה והשתתפה כמה פעמים בפסטיבל מוזיקה במאמאיה.

בשנת 2004 ייצגה את רומניה באירוויזיון עם השיר "I Admit", שזכתה איתו בסלקציה נציונלה. בתחרות הגיעה למקום ה-18, עם 18 נקודות.

==קישורים חיצוניים==
* 

קטגוריה:זמרות רומניות
קטגוריה:נציגי רומניה באירוויזיון
קטגוריה:משתתפי אירוויזיון 2004
קטגוריה:זוכי פרס ברברה דקס
קטגוריה:רומניות שנולדו ב-1970
מפרץ ברנטופארה

מפרץ ברנטופארה (באנגלית: Brentopara Inlet; בבולגרית: залив Брентопара) הוא מפרץ בחוף המזרחי של חצי האי צ'רצ'יל, בחוף אוסקר השני, בארץ גרהאם שבאנטארקטיקה.

רוחבו של המפרץ 7 קילומטרים, ואורכו 6.2 קילומטים.

המפרץ יוצא ממפרץ אדי, דרומית מזרחית לנקודת קאווארוס, וצפונית מערבית למצוקי אסטרו.

== היסטוריה ==
=== גילוי המפרץ ===
המפרץ מופה לראשונה על ידי משלחת סקר בריטי בשנת 1974.

=== מקור השם ===
המפרץ נקרא על שם העיר התראקית העתיקה ברנטופארה, שבדרום בולגריה.

== קישורים חיצוניים ==
* [http://apcbg.org/gazet-bg.pdf מפרץ ברנטופארה] באתר הגאזט האנטארקטי הבולגרי 
* [https://data.aad.gov.au/aadc/gaz/display_name.cfm?gaz_id=137581 מפרץ ברנטופארה] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=19180&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרץ ברנטופארה] באתר הגאזט האנטארקטי המשווה SCAR של ממשלת אוסטרליה

== הערות שוליים ==

ברנטופארה
ברנטופארה
קטגוריה:בולגריה באנטארקטיקה
יוליה סאביצ'בה

יוליה סטאניסלבובנַה סַאבִיצֶ'בַה (ברוסית: Ю́лия Станисла́вовна Са́вичева ; נולדה ב-14 בפברואר 1987) היא זמרת רוסייה.

==ביוגרפיה==
סאביצ'בה נולדה בקורגן למשפחה של מוזיקאים, היא הופיעה על הבמה לראשונה בגיל ארבע עם להקה בשם אגתה כריסטי.

ב-2003 השתתפה בעונה השנייה של התוכנית מפעל הכוכבים והודחה בשלב חצי הגמר.

ב-2004 ייצגה רוסיה באירוויזיון עם השיר "Believe Me" שם הייתה במקום ה-11.

ב-2005 יצא האלבום הראשון שלה, באותה שנה ביצעה את שיר הנושא לסדרה קטי המכוערת.

==דיסקוגרפיה==
===אלבומי אולפן===
* 2005: Высоко
* 2006: Магнит
* 2008: Оригами
* 2009: Первая любовь
* 2012: Сердцебиение
* 2014: ...Личное
* 2020: CLV

===אלבומי הופעה===
* 2005: Если в сердце живёт любовь

==קישורים חיצוניים==

* 

* 

קטגוריה:זמרות רוסיות
קטגוריה:נציגי רוסיה באירוויזיון
קטגוריה:משתתפי אירוויזיון 2004
קטגוריה:זמרות פופ רוסיות
קטגוריה:רוסיות שנולדו ב-1987
קטגוריה:רוסים שנולדו ב-1987
עונת 2017/2018 בליגת העל בכדורגל נשים

עונת 2017/2018 בליגת העל בכדורגל נשים הייתה העונה ה-20 של ליגות כדורגל הנשים בישראל תחת אחריות הההתאחדות לכדורגל בישראל. העונה נפתחה ב-31 באוקטובר 2017 והסתיימה ב-29 במאי 2018.

הקבוצה שסיימה ראשונה בליגה הלאומית בעונת 2016/2017 והצטרפה לליגת העל לראשונה בתולדותיה לקראת עונה זו הייתה הפועל רעננה.

הליגה הסדירה כללה 9 קבוצות ששיחקו ביניהן במשך 2 סיבובים בני 9 מחזורים כל אחד (לכל קבוצה 8 משחקים בסיבוב) - 18 מחזורים בסך הכל (16 משחקים לקבוצה). לאחר מכן פוצלה הליגה לפלייאוף עליון שבו 5 קבוצות ששיחקו ביניהן במשך 2 סיבובים בני 5 מחזורים כל אחד (4 משחקים לקבוצה בסיבוב) ופלייאוף תחתון שבו 4 קבוצות ששיחקו ביניהן במשך 2 סיבובים בני 3 מחזורים כל אחד, שכוללים תוספת של 10 ו-6 מחזורים לעונה הסדירה בהתאמה ובסה"כ 28 ו-24 מחזורים בהתאמה (24 משחקים לקבוצה בפלייאוף העליון ו-22 בתחתון). לפי תקנון האליפות האקדמיה לכדורגל בנות לא יכלה לרדת ליגה. בעונה זו ניתן לכל קבוצה לצרף 4 שחקניות זרות. בנוסף, חייבו כל קבוצה לרשום בטופס המשחק לפחות שתי שחקניות ישראליות מתחת לגיל 20 ולשתף אותן במשחק לפחות 45 דקות (במצטבר).

מ.ס. קריית גת, אלופת העונה הקודמת, זכתה בתואר בפעם השנייה בתולדותיה.

הפועל עירוני פתח תקווה סיימה אחרונה וירדה לליגה הלאומית לראשונה בתולדותיה.

בנות נתניה, שסיימה במקום הלפני אחרון, ניצחה במשחק מבחן את בנות אילת שסיימה שנייה בליגה הלאומית, ונשארה בליגת העל.

== טבלת הליגה בסיום העונה ==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
! width="20" |שערי זכות
! width="20" |שערי חובה
! width="20" |הפרש שערים
! width="20" |נקודות
!הערות
|-
| colspan="11" |<big>פלייאוף עליון</big>
|- bgcolor="#D0F0C0"
|1
|מ.ס. קריית גת
|24
|21
|1
|2
|95
|21
|74
|64
|העפילה לשלב המוקדמות של ליגת האלופות בכדורגל נשים
|-
|2
|מ.כ. רמת השרון
|24
|21
|0
|3
|82
|12
|70
|63
|
|-
|3
|מכבי כישרונות חדרה
|24
|15
|3
|6
|45
|27
|18
|48
|
|-
|4
|אס"א תל אביב
|24
|9
|1
|14
|41
|57
|16-
|28
|
|-
|5
|מכבי חולון
|24
|6
|3
|15
|35
|72
|37-
|21
|
|-
| colspan="11" |<big>פלייאוף תחתון</big>
|-
|6
|הפועל רעננה
|22
|9
|4
|9
|42
|31
|11
|31
|
|-
|7
|האקדמיה לכדורגל בנות
|22
|9
|3
|10
|38
|42
|4-
|30
|
|-
|8
|בנות נתניה
|22
|3
|3
|16
|16
|60
|44-
|12
|ניצחה במשחק מבחן את בנות אילת ונשארה בליגת העל
|- bgcolor="#FFBBBB"
|9
|הפועל עירוני פתח תקווה
|22
|1
|2
|19
|9
|81
|72-
|5
|ירדה ליגה
|}

== מלכת השערים ==
{| class="wikitable" style="text-align:right"
|-
!מקום
!שם
!קבוצה
!שערים
|-
|align="center"|1
| טאבטה דיאנרה סנטוס דה סילבה
|מ.כ. רמת השרון
|align="center"|30
|-
|align="center"|2
| אנדראה לאיו
|מ.ס. קריית גת
|align="center"|29
|-
|align="center"|3
| מור אפריים
|מ.ס. קריית גת
|align="center"|16
|-
|align="center"|4
| אמנזה מארסי
|מכבי חולון
|align="center"|15
|-
|align="center"|5
| דניאל שולמן
|מ.ס. קריית גת
|align="center"|13
|}

==ראו גם==
*גביע המדינה בכדורגל נשים 2017/2018

==קישורים חיצוניים==
* [http://www.football.org.il/leagues/league/?league_id=637&season_id=19 עונת 2017-2018 ליגת על נשים], באתר ההתאחדות לכדורגל בישראל
* 

==הערות שוליים==

קטגוריה:עונות בליגה העליונה בכדורגל נשים בישראל
קטגוריה:תחרויות כדורגל ב-2017
קטגוריה:תחרויות כדורגל ב-2018
קטגוריה:2017 בישראל: כדורגל
קטגוריה:2018 בישראל: כדורגל
כיפת הקרח טומבה

כיפת הקרח טומבה (באנגלית: Tumba Ice Cap; בבולגרית: ледник Тумба) היא כיפת קרח, המכסה את המחצית המערבית של חצי האי צ'אוודאר, בצד המערבי של ארץ גרהאם, בחצי האי האנטארקטי שבאנטארקטיקה. 

כיפת הקרח ממוקמת ממערב לקרחון סאמודיווה. 

אורכה של כיפת הקרח 7.7 קילומטרים בכיוון מזרח-מערב ורוחבה של כיפת הקרח 4 קילומטרים בכיוון צפון-דרום. 

כיפת הקרח מנוקזת צפונה לעבר מפרץ קרטיס, ודרומה לעבר מפרץ יוז. 

== היסטוריה ==
=== גילוי כיפת הקרח ===
כיפת הקרח מופתה לראשונה על ידי סקר בריטי בשנת 1978.

=== מקור השם ===
כיפת הקרח נקראת על שם פסגת טומבה, בהר בלאסיצה שבדרום מערב בולגריה, במשולש הגבולות עם יוון ועם מקדוניה הצפונית.

== לקריאה נוספת ==
* [http://apcbg.org/gazet-bg.pdf כיפת הקרח טומבה] בגאזט האנטארקטי הבולגרי 

== קישורים חיצוניים ==

* [https://data.aad.gov.au/aadc/gaz/display_name.cfm?gaz_id=137094 כיפת הקרח טומבה] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=18780&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כיפת הקרח טומבה] באתר הגאזט האנטארקטי המשווה SCAR של ממשלת אוסטרליה

== הערות שוליים ==

טומבה
קטגוריה:בולגריה באנטארקטיקה
טומבה
טומבה
המכון האווירו-הידרודינמי המרכזי (רוסיה)

המכון האווירו-הידרודינמי המרכזי על שם פרופסור ניקולאי ז'וקובסקי המכונה גם צאגי (ברוסית: Центра́льный аэрогидродинами́ческий институ́т בראשי תיבות: ЦАГИ; בתעתיק לטיני: Tsentralniy Aerogidrodinamicheskiy Institut בראשי תיבות: TsAGI) הוא מכון מחקר תעופה אשר נוסד בשנת 1918 במוסקבה על ידי חלוץ התעופה ניקולאי ז'וקובסקי.

המכון כלל את מנהרות הרוח הגדולות והמתקדמות בברית המועצות ובמשך ההיסטוריה היה אחראי לפיתוחים שונים ומרובים באווירודינמיקה ותעופת חלל. המכון תמך במרבית משרדי התכנון הסובייטיים בתכנון וניסוי כלי טיס.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:מכוני מחקר רוסיים
קטגוריה:ברית המועצות: תעופה
מהירות אווירית מכשירית

מד מהירות אוויר, הנתון המוצג הוא מהירות האוויר המכשירית הדורשת המרה.
מהירות אווירית מכשירית (באנגלית: Indicated airspeed, בראשי תיבות: IAS) היא המהירות האווירית המוצגת במכשירי המטוס והנמדדת על ידי מערכת הפיטו של המטוס. מהירות זאת מתאפיינת בשגיאות מכשירים שנובעות מתכונות מכשירי המדידה. מהירות זאת דורשת תיקון חישובי לפני שניתן להשתמש בה לניווט. מהירות האוויר המכשירית נמדדת לרוב בקשרים ומסמלים אותה כ-KIAS. מהירויות ה-V של כלי טיס בדרך כלל מחושבים למהירות מכשירית בשביל להקטין את הסיכויים ליצירת בלבול ומנוע את הצורך בחישובים למהירויות קריטיות ובטיחותיות.

לטובת שימוש בניווט וחישוב ביצועים של כלי טיס ממירים את המהירות לנתון מהירות אווירית מתוקנת.

==ראו גם==
* מהירות אווירית
* מהירות אווירית מתוקנת
* מהירות אווירית מושווית
* מהירות אווירית אמיתית

קטגוריה:מונחים בתעופה
רוני יובל

רוני יובל (נולדה ב-15 במאי 1961) היא מנחת טלוויזיה, משפטנית, וזמרת קלאסית ישראלית.

==ביוגרפיה==
יובל היא בתם של הפילוסוף ירמיהו יובל והסופרת שושנה יובל. אחיה הוא הסופר יונתן יובל.

גדלה בירושלים ולמדה בתיכון ליד האוניברסיטה ובסטודיו למשחק ניסן נתיב. בשירותה הצבאי שירתה בגלי צה"ל.

היא בוגרת תואר ראשון בפסיכולוגיה ותואר שני במוזיקולוגיה ובזמרה קלאסית מאוניברסיטת תל אביב, ולימודי שירה ב-Manhattan School of Music בניו יורק. כמו כן סיימה לימודי משפטים ב והתמחתה בבית המשפט המחוזי בתל אביב אצל השופט עודד מודריק.

בסיום לימודיה יובל השתלמה בטיפול זוגי ומשפחתי ועוסקת בתחום.

בטלוויזיה הגישה את התוכנית "תחנה מרכזית"- מהדורת החדשות המקומיות, בשנות ה-90 של המאה העשרים, של הטלוויזיה בכבלים בתל אביב וגבעתיים, והנחתה בערוץ הראשון את התוכנית בוקר טוב ישראל עם נועם אבירם.

הנחתה את הקדם אירוויזיון לשנת 1992 ביחד עם נועם אבירם.

בין 2002 ל-2005 הגישה בערוץ 10 את תוכניות האקטואליה היום שהיה (עם גיא זוהר) ו'האולפן המרכזי' (עם גלעד עדין) ומאוחר יותר, את השעשועון "ג'פרדי".

ב-2006 הגישה בערוץ 2 את תוכנית האקטואליה "העולם הבוקר".

ב-2009 הגישה את התוכנית "מפגש יוצרים" בערוץ הראשון.

כמוזיקאית, הופיעה כמצו-סופרן בהרכבים קלאסיים שונים, בין השאר עם שלומי שבן (פסנתר), עם התזמורת העירונית הרצליה, וניהלה הרכב קולי של האוניברסיטה הפתוחה.

== חיים אישיים ==
יובל אם, ונמצאת במערכת יחסים זוגית.

==קישורים חיצוניים==

==הערות שוליים==

קטגוריה:מנחות טלוויזיה ישראליות
קטגוריה:בוגרות התיכון ליד האוניברסיטה
קטגוריה:בוגרי התיכון ליד האוניברסיטה
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:מוזיקאיות ישראליות
קטגוריה:מוזיקאים ישראלים
קטגוריה:בוגרות המרכז הבינתחומי הרצליה: משפטים
קטגוריה:בוגרי המרכז הבינתחומי הרצליה: משפטים
קטגוריה:ישראליות שנולדו ב-1969
קטגוריה:ישראלים שנולדו ב-1969
גונאר פולסון

גונאר פולסון (בשוודית: Gunnar S. Paulsson; נולד ב-24 באוקטובר 1946) הוא היסטוריון שוודי-קנדי.

==ביוגרפיה==
פולסון נולד באופסלה וב-1969 סיים תואר בפסיכולוגיה באוניברסיטת קרלטון באוטווה. עד 1989 עבד בעבודה שאינה מכוונת לתחום אותו למד. הוא למד היסטוריה באוניברסיטת טורונטו ולאחר מכן השלים דוקטורט בהיסטוריה מודרנית באוניברסיטת אוקספורד.

מ-1994 ועד 1998 היה מרצה במרכז ללימודי השואה של אוניברסיטת לסטר. מ-1998 ועד 2000 עבד כהיסטוריון במוזיאון המלחמה האימפריאלי, בנוסף הוא גם שימש כמרצה אורח במרכז אוקספורד ללימודי עברית ויהדות שאוקספורד ובמוזיאון ארצות הברית לזכר השואה.

ב-2002 יצא ספרו "עיר סודית" על ההיסטוריה החברתית של היהודים שנמלטו מגטו ורשה.

==קישורים חיצוניים==

* 

==הערות שוליים==

קטגוריה:חוקרי השואה
קטגוריה:היסטוריונים שוודים
קטגוריה:מהגרים משוודיה לקנדה
קטגוריה:קנדים שנולדו ב-1946
קטגוריה:שוודים שנולדו ב-1946
הטופ מודל הבאה של שוודיה

הטופ מודל הבאה של שוודיה (בשוודית: Top Model Sverige) היא תוכנית מציאות שוודית, מהווה גרסה שוודית לתוכנית האמריקאית "הטופ מודל הבאה", בה מספר בנות בעלות פוטנציאל בתחום הדוגמנות מתמודדות על חוזה דוגמנות. הפרס לזוכה היה בנוסף לחוזה עם סוכנות דוגמנות, גם קמפיין לחברת איפור וקוסמטיקה מובילה.

העונה הראשונה עלתה ב-12 בספטמבר 2007 בהנחיית ונדלה קירסבום וצילומיה נערכו בסטוקהולם. 

העונה השנייה עלתה ב-31 בינואר 2012 בהנחיית איזבלה סקורופקו. אחד השינויים שהיו בעונה זו שהשיפוט נערך בלוס אנג'לס והתבצע בשפה האנגלית.

העונה השלישית עלתה ב-21 בינואר 2013 והעונה הרביעית עלתה ב-24 בפברואר 2014 שאת שתי העונות הללו הנחתה הדוגמנית קרוליין וינברג. העונה הרביעית, בשונה מקודמותיה מציגה גם דוגמנים בתוכנית.

==קישורים חיצוניים==
* [https://web.archive.org/web/20120420113701/http://www.tv3.se/program/top-model-sverige-5 אתר התוכנית]
* 

==הערות שוליים==

קטגוריה:תוכניות מציאות שוודיות
קטגוריה:טופ מודל
קטגוריה:שוודיה: תחרויות יופי
ג'נסיס G70

ג'נסיס G70 (בקוריאנית: 제네시스 G70, באנגלית: Genesis G70) היא מכונית מנהלים במרכב סדאן, בעלת חמישה מקומות ישיבה, שמיוצרת על ידי ג'נסיס מוטורס משנת 2017. היא נחשפה בדרום קוריאה ב-15 בספטמבר 2017<ref></ref>, והגיע לישראל ב-26 במאי 2021<ref></ref><ref></ref>.

== עיצוב ==
העיצוב החיצוני יוקרתי וספורטיבי ונועד להתחרות באאודי A4, ב.מ.וו סדרה 3<ref></ref> ומרצדס-בנץ C-קלאס. העיצוב החיצוני דומה גם ל-G90 וה-G80 של ג'נסיס. העיצוב הפנימי יוקרתי וספורטיבי, משלב אלמנטים יוקרתיים כמו של ה-C-קלאס וספורטיביפ כמו של ה-A4 והסדרה 3. לוח המחוונים דיגיטלי ומסך מגע המציג את המולטימדיה בקוטר 10.25 אינץ' (8 אינץ' לפני מתיחת הפנים).

==מפרט טכני==
היא משווקת עם שלושה מנועים, מנוע בנזין בנפח 2.0 ליטר טורבו המספק 255 כ"ס ומומנט מרבי של 36 קג"מ, מנוע בנזין V6 בנפח 3.3 ליטר טווין טורבו המספק 365 כ"ס ב-6,000 סל"ד ומומנט מרבי של 52 קג"מ בין 1,300 ל-4,500 סל"ד, מנוע דיזל בנפח 2.2 ליטר טורבו המספק 201 כ"ס ומומנט מרבי של 44.8 קג"מ.

לכל המנועים תיבת הילוכים אוטומטית בעלת שמונה הילוכים. מנוע ה-3.3 טווין טורבו מאפשר תאוצה של 4.7 שניות.
מתיחת פנים שנת 2020

==מתיחת פנים שנת 2020==
באוקטובר 2020 חשפה ג'נסיס את מתיחת הפנים ל-G70<ref></ref>. מתיחת הפנים כללה הוספת שפת העיצוב החדשה של ג'נסיס על גוף המכונית, העיצוב החדש מעניק למכונית עיצוב מודרני, יוקרתי וספורטיבי. בפנים המכונית שידרגה ג'נסיס את הטכנולוגיה באמצעות הוספת מערכות בטיחות והוספת מסך מגע המציג את המולטימדיה באיכות משופרת ובקוטר 10.25 אינץ'<ref></ref> לעומת 8 אינץ'.

רוכשי הדגם יוכלו לבחור בחבילת ספורט המעניקה לדגם מראה ספורטיבי יותר לצד מערכת בלימה משודרגת של ברמבו עם קליפרים באדום, חישוקי 19 אינץ', דיפרנציאל מוגבל החלקה מכני. 

דגמי ה-3.3 ליטר עם חבילת הספורט כוללים בנוסף מערכת פליטה משודרגת עם מצב דריפט בו כל הכוח עובר לגלגלים האחוריים בלבד.
גרסת השוטינג ברייק

== ג'נסיס G70 שוטינג ברייק ==
במאי 2021 חשפה ג'נסיס את גרסת הסטיישן לגרסה הבסיסית<ref></ref>, הקרויה, ג'נסיס G70 שוטינג ברייק. ה"שוטינג ברייק" זהו סוג של עיצוב ספורטיבי למכוניות סטיישן ומכאן שמה של גרסת הסטיישן. בעיצוב החיצוני והפנימי יותר ספורטיבי מאשר הגרסה הרגילה. היא תשווק עם אותם מנועים של הגרסה הרגילה. היא מיועדת בעיקר לאירופה<ref></ref>.

== בישראל ==
ה-G70 משווקת בישראל עם מנוע אחד בנפח 2.0 ליטר טורבו המספק 252 כ"ס והנעה אחורית<ref></ref>.

ה-G70 משווק בישראל בשתי רמות גימור.
* רמת גימור Luxury - מחיר מחירון 298,000 ש"ח.
* רמת גימור Sport - מחיר מחירון 339,000 ש"ח. (החבילה כוללת מערכת בלימה של ברמבו).

== קישורים חיצוניים ==

* 
* 
* 

==הערות שוליים==

G70
קטגוריה:מכוניות מנהלים
קטגוריה:מכוניות סדאן
קטגוריה:כלי רכב המיוצרים בקוריאה הדרומית
קטגוריה:דגמי מכוניות שהושקו ב-2017
היינריך העשירי, רוזן רויס-אברסדורף

היינריך העשירי, רוזן רויס-אברסדורף (בגרמנית: Heinrich X. Reuß zu Ebersdorf; 29 בנובמבר 1662 - 10 ביוני 1711) היה הרוזן המייסד של רויס-אברסדורף, ושלט ברוזנות בין השנים 1688–1711.

== ביוגרפיה ==
היינריך היה הבן הצעיר של היינריך העשירי, רוזן רויס-לובנשטיין, בנו של היינריך השני, רוזן רויס-גרה, ולמריה זיבילה מרויס-אוברגרייץ, בתם של היינריך הרביעי, רוזן רויס-אוברגרייץ ואליזבת יוליאנה מדאון-נויפווילר. בשנת 1671 מת אביו, והיינריך ואחיו היינריך השלישי והיינריך השביעי שלטו ברוזנות במשותף. בשנת 1678 חילקו האחים ביניהם את הנחלה: היינריך השלישי קיבל את רוזנות רויס-לובנשטיין, היינריך השביעי קיבל את רוזנות רויס-הירשברג והיינריך העשירי קיבל את רוזנות רויס-אברסדורף, אשר היה דבר יוצא דופן, מאחר שהיה זה כפר קטן. לפני שהוא התחתן, הוא הקים בית אחוזה, אשר כלל טירה צנועה שנבנתה בין השנים 1692–1694, והוסיף עליה גן בסגנון הבארוק.

כאשר הטירה שלו הייתה מוכנה, התחתן היינריך ב-29 בנובמבר 1694 עם ארדמוטה בניגנה מזולמס-לאובאך, בתם של יוהאן פרידריך, רוזן זולמס-בארוט ובניגנה מפומניץ. שני בני הזוג נחשבו מאוד אדוקים. הם היו חברים קרובים של הפדגוג אוגוסט הרמן פרנקה פון האלי, ומאוחר יותר של הרוזן ניקולאוס לודוויג פון צינצנדורף, אשר התחתן עם בתם ארדמוטה דורותיאה. אברסדורף הפכה תחת שלטונו למרכז של הפייטיזם בתורינגיה.

ב-10 ביוני 1711 מת היינריך, ובנו היינריך העשרים ותשעה, רוזן רויס-אברסדורף עלה לשלטון במקומו.

== משפחתו ==
התחתן היינריך ב-29 בנובמבר 1694 עם ארדמוטה בניגנה מזולמס-לאובאך, בתם של יוהאן פרידריך, רוזן זולמס-בארוט ובניגנה מפומניץ, ממנה נולדו לו שמונה ילדים:
* בניגנה מריה, רוזנת רויס-אברסדורף (1695–1751)
* פרדריקה וילהלמינה, רוזנת רויס-אברסדורף (1696–1698)
* שרלוטה לואיזה, רוזנת רויס-אברסדורף (1698)
* היינריך העשרים ותשעה, רוזן רויס-אברסדורף (1699–1747), התחתן עם סופיה תאודורה, רוזנת קסטל-רמלינגן
* ארדמוטה דורותיאה, רוזנת רויס-אברסדורף (1700–1756), התחתנה עם הרוזן ניקולאוס לודוויג פון צינצנדורף
* ביביאנה הנרייטה, רוזנת רויס-אברסדורף (1702–1745), התחתנה עם הברון גאורג אדולף מרשל פון ביברשטיין
* סופיה אלברטינה דורותיאה, רוזנת רויס-אברסדורף (1703–1708)
* ארנסטינה אלאנורה, רוזנת רויס-אברסדורף (1706–1766)

==קישורים חיצוניים==

קטגוריה:רוזנים גרמנים
קטגוריה:ילידי 1662
קטגוריה:נפטרים ב-1711
סוחוי Su-9

סוחוי Su-9 (קוד דיווח נאט"ו: Fishpot) הוא מטוס יירוט סילוני חד-מושבי מהדור השני, המטוס פותח ושירת בברית המועצות.

==היסטוריה==
המטוס פותח עקב מחקרים אווירודינמיים במכון צאגי במהלך מלחמת קוריאה שהעלו קונפיגורציות אופטימליות למטוסי קרב סילוניים. המטוס עצמו עוצב על ידי המשרד לתכנון ניסויי סוחוי תחת מספר הדגם T-405 וטס לראשונה ב-1956. ה-Su-9 פותח במקביל לסוחוי Su-7 והמערב ראה את שניהם לראשונה ב-יום התעופה בטושינו ב-24 ביוני 1956, ובשל שהם היו דומים ה-Su-7 קיבל את קוד נאט"ו Fitter וה-Su-9 קיבל את הקוד Fitter-B בהתחלה.

1,150 יחידות של כלי הטיס יוצרו, על בסיסו יוצר ה-סוחוי Su-11 ועל פי מספר עדיויות חלק ממטוסי Su-9 עברו שודרגו והוסבו לדגם Su-11. המטוס לא נמכר לבעלות הברית של ברית המועצות ולא למדינות ברית ורשה אחרות. המטוס יצא משירות במהלך שנות ה-70 והוחלף על ידי סוחוי Su-15 ומיג-25.
==ראו גם==
* קונבאייר F-102 דלתא דאגר

==קישורים חיצוניים==

Su-9
קטגוריה:מטוסי קרב סילוניים
קטגוריה:מטוסי קרב מתוצרת ברית המועצות
ויוויטאן

ויוויטאן (בהונגרית: Vilyvitány) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה גם אוכלוסיית הכפר נמצאת בירידה שנים רבות מ-370 תושבים בשנת 1990 עד ל-224 תושבים בלבד בשנת 2018 (ירידה של כ-39%).

במהלך השנים חיו בכפר מעט יהודים.
{| class="wikitable"
! שנה
! כמות יהודים
! כלל האוכלוסייה
|-
|1840
|74
|
|-
|1880
|85
|1,098
|-
|1910
|21
|
|-
|1920
|16
|
|-
|1930
|12
|
|-
|1941
|6
|1,025
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=12982 הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
גירינץ'

גירינץ (בהונגרית: Girincs) הוא כפר במחוז בורשוד-אבאוי-זמפלן שבצפון מזרח הונגריה.

==יהודי גירינץ'==
במהלך השנים חיו בכפר מעט יהודים ובעבר אף היו בכפר קברים יהודיים.
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|20
|704
|-
|1910
|21
|
|-
|1920
|13
|
|-
|1930
|13
|
|-
|1941
|20
|995
|-
|}

==קישורים חיצוניים==

* 

* [http://www.ksh.hu/apps/hntr.telepules?p_lang=HU&p_id=21564 הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
הייבאבה

הייבאבה (בהונגרית: Hejőbába) הוא כפר במחוז בורשוד-אבאוי-זמפלן שבצפון מזרח הונגריה.

במהלך השנים חיו בכפר מעט יהודים ובכפר קיים בית קברות יהודי.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|64
|
|-
|1880
|29
|695
|-
|1910
|41
|
|-
|1920
|40
|
|-
|1930
|31
|
|-
|1941
|32
|1,358
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=06655 הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
IKCO Dena Plus

IKCO Dena Plus היא מכונית משפחתית גדולה מתוצרת יצרנית הרכב האיראנית IKCO (יצרנית מותגי רכבי נוסעים) חברת בת של Iran Khodro (שם רשמי: Iran Khodro Corporation, שם בפרסית: ایران‌خودرو, שם לשעבר: Iran National) אשר מיוצרת משנת 2017 ועד היום.

IKCO נוסדה בשנת 1962. בשנת 2009 ייצרה 688,000 כלי רכב.

==IKCO Dena Plus==

* 4 דלתות - סדאן.
* 5 נוסעים.
* פלטפורמת "IKCO Dena Plus" מבוססת על דגם פיג'ו 405 מתוצרת יצרנית הרכב הצרפתית פיג'ו.
* מנוע קדמי.
* סוג הנעה: הנעה קדמית.
* מנוע בנזין.
* 4 כריות אוויר.
* בשנת 2018 פותח דגם היברידי, המגיע למהירות שיא של 90 קמ"ש.

==תמונות==
<gallery mode="packed" heights="120">
קובץ:IKCO Dena rear and side.jpg | דגם "IKCO Dena Plus"
קובץ:Dena Plus b.jpg | דגם "IKCO Dena Plus" - מבט ללוח מחוונים
קובץ:Dena Plus c.jpg | דגם "IKCO Dena Plus" - מבט לדשבורד
</gallery>

==ראו גם==
* IKCO Dena
* IKCO Runna
* IKCO Arisun
* IKCO Samand Soren
* פיג'ו פארס

== קישורים חיצוניים ==

* 

==הערות שוליים==

קטגוריה:מכוניות משפחתיות גדולות
קטגוריה:דגמי מכוניות שהושקו ב-2017
קטגוריה:כלי רכב המיוצרים באיראן
Dena Plus
פישוט סימולטני

סמל פישוט סימולטני
פישוט סימולטני בכנס נגישות ישראל, 2017

פישוט סימולטני הוא התהליך של תרגום לשפה פשוטה, בזמן אמת. הפישוט הסימולטני מהווה אמצעי להנגשה לשונית של מידע דבור (בדומה לתהליך הפישוט הלשוני של מידע כתוב), כקבוע בין השאר בתקנות שוויון זכויות לאנשים עם מוגבלות (התאמות נגישות לשירות). תהליך הפישוט הסימולטני מאפשר לאנשים עם מוגבלות קוגניטיבית (לרבות מוגבלות שכלית) לקחת חלק באירועים ותחומי חיים שאינם נגישים עבורם כגון הרצאות, כנסים, אירועים ומופעים.

==התהליך==
בתהליך הפישוט הסימולטני של מידע דבור מתבצעים בו זמנית תרגום ועריכה כך שהתוצר המתקבל הוא מידע פשוט, ברור, חד משמעי וקל להבנה.

בתהליך זה מומר מידע מורכב או מקצועי למידע במשלב לשוני נמוך יותר, תוך שימוש בשפה פשוטה. כך אנשים יכולים לקבל מידע בשפה המובנת להם גם כאשר הדובר מדבר בשפה אחרת או בשפה מקצועית ומורכבת.

==פישוט סימולטני בישראל ==
פישוט סימולטני בוצע ביולי 2015 על ידי המכון הישראלי להנגשה קוגניטיבית במסגרת הכינוס הבינלאומי השישי של בית איזי שפירא בתחום המוגבלויות: "אחדות ושונות – הלכה למעשה". בכנס זה לקחו חלק אנשים עם מוגבלות, כולל אנשים עם מוגבלות קוגניטיבית, לצד אנשי מקצוע. במחקר מלווה שבדק את יעילות השימוש בפישוט הסימולטני, נמצא כי הן משתתפים עם מוגבלות קוגניטיבית והן אנשי צוות שנלוו אליהם העריכו כי הפישוט הסימולטני איפשר לאנשים עם מוגבלות קוגניטיבית לקחת חלק פעיל בכנס כשווים בין שווים. 

בכנס שנערך בירושלים על ידי נציבות שוויון זכויות לאנשים עם מוגבלות וארגון "בזכות" ב-21 בדצמבר 2015 בנושא סעיף 12 באמנת האו"ם בדבר זכויותיהם של אנשים עם מוגבלות, ביצעה אקים הנגשה קוגניטיבית לעברית בשפה פשוטה באמצעות פישוט סימולטני של הרצאות בעברית ובאנגלית. 

החל משנת 2016 מתבצע פישוט סימולטני בכל הוועידות של נגישות ישראל על ידי המכון הישראלי להנגשה קוגניטיבית בשיתוף עם ישראיק מתורגמני ישראל.

באירוויזיון 2019 שנערך בישראל, שודר פישוט סימולטני של חצי הגמר הראשון בערוץ ייעודי של "כאן 11" ביוטיוב.

== הערות שוליים ==

קטגוריה:נגישות מידע ותקשורת
פאנג'נדר

פאנג'נדר (באנגלית: Pangender) הוא מגדר א-בינארי המוגדר כבעל יותר ממגדר אחד. פאנג'נדרים יראו את עצמם לעיתים כחברים בכל המגדרים. הקידומת "פאן" היא יוונית, ומשמעותה "הכל". פאנג'נדר הוא סוג של מגדר שלישי, בדומה לביג'נדר, לטריג'נדר או לג'נדרקוויר וייחודיותו הוא אי קבלת ההנחה אודות הבינאריות של המגדרים, תוך בקשה לערער עליה. אינדיבידואלים פאנג'נדריים יעדיפו לעיתים כינויי גוף כוללניים או נייטרליים מבחינה מגדרית, ולא עם כינויי גוף מגדריים (כמו הוא והיא).

בין הבעיות שאיתן יתמודדו אנשים ממגדרים א-בינאריים הוא כיצד והאם להתאים עצמם לציפיות החברה. אחת הדילמות שנובעות מבעיה זו הוא השאלה באיזה חדר שירותים להשתמש בציבור: החדר המתאים לציפיות החברה (הופעה ולבוש גברי מחייבים שימוש בשירותי הגברים, בעוד הופעה ולבוש נשיים מחייבים שימוש בשירותי הנשים), או זה שמתאים לרגשות הפנימיים שלהם.

== ראו גם ==
* פאנסקסואליות

== קישורים חיצוניים ==

* 
<div class="mw-content-ltr">
* [https://web.archive.org/web/20060916091820/http://www.hawaii.edu/hivandaids/Trans_Youth_Pamphlet.pdf Transgender Youth Pamphlet]
</div>

== הערות שוליים ==

קטגוריה:מגדר
פיג'ו פארס

פיג'ו פארס (באנגלית: Peugeot Pars) היא מכונית משפחתית גדולה המיוצרת משנת 1999 ועד היום באיראן, משנת 2012 ועד היום בסנגל, ובין השנים 2008–2015 יוצרה במצרים.

==ייצור==
באיראן מיוצרים דגמי "פיג'ו פארס" על ידי יצרנית הרכב האיראנית IKCO (יצרנית מותגי רכבי נוסעים) חברת בת של Iran Khodro (שם רשמי: Iran Khodro Corporation, שם בפרסית: ایران‌خودرو, שם לשעבר: Iran National).

במצרים יוצרו דגמי "פיג'ו פארס" על ידי יצרנית הרכב המצרית Arab American Vehicles .

בסנגל מיוצרים דגמי "פיג'ו פארס" על ידי יצרנית הרכב הסנגלית SenIran.

==מאפיינים==
* דגם "פיג'ו פארס" מבוסס על דגם פיג'ו 405.
* 4 דלתות.
* 5 נוסעים.
* מנוע קדמי.
* מנוע בנזין.
* סוג הנעה: הנעה קדמית.
* בשנת 2018 300 יחידות מדגמי "פיג'ו פארס" יוצאו מאיראן לעיראק.
===דגמים===
* "16V".
* "ELX".
* "LX".

==תמונות==
<gallery mode="packed" heights="120">
קובץ:PeugeotParsELX.jpg | "פיג'ו פארס" דגם "ELX"
קובץ:Peugeot Pars Face.jpg | "פיג'ו פארס"
קובץ:Tehran Snapshot 01174.JPG | "פיג'ו פארס" – (מימין, צולם בטהראן)
קובץ:Tehran Snapshot 00584.jpg | "פיג'ו פארס" – (במרכז התמונה, צולם בטהראן)
קובץ:2005 Momo Peugeot Pars ELX.JPG | "פיג'ו פארס" דגם "ELX" – מבט לתא הנהג
קובץ:ELX Gauge.jpg | "פיג'ו פארס" דגם "ELX" – מבט ללוח מחוונים
קובץ:2005 Peugeot Pars ELX LFY Engine.jpg | "פיג'ו פארס" דגם "ELX" – מבט למנוע
</gallery>

==ראו גם==
* IKCO Dena
* IKCO Dena Plus

== קישורים חיצוניים ==

* 
* 
* [https://www.ikco.ir/en/ אתר היצרן] (חסום לגלישה מישראל)

==הערות שוליים==

קטגוריה:מכוניות משפחתיות גדולות
קטגוריה:דגמי מכוניות שהושקו ב-1999
קטגוריה:כלי רכב המורכבים באיראן
קטגוריה:כלי רכב המיוצרים במצרים
קטגוריה:כלי רכב המיוצרים בסנגל
קטגוריה:כלי רכב המורכבים בעיראק
קטגוריה:רכבי IKCO
פארס
קיקי ברטנס

קיקי ברטנס (בהולנדית: Kiki Bertens; נולדה ב-10 בדצמבר 1991) היא טניסאית הולנדית מקצוענית. בשיאה (13 במאי 2019) דורגה במקום רביעי בעולם בדירוג ה-WTA וכיום (12 באוקטובר 2020) מדורגת במקום תשיעי.

הישג השיא של ברטנס הוא הגעה למשחק חצי גמר בטורני גראנד סלאם, באליפות צרפת הפתוחה (2016). במהלך הקריירה שלה, היא זכתה ב-10 טורנירי יחידות וב-10 טורנירי זוגות נשים.

== ראשית חייה ורקע ==
ברטנס נולדה ב-1991 בווטרינגן ליד האג, אך גדלה בעיר Berkel en Rodenrijs . ברטנס התחילה לשחק טניס בגיל שש במועדון הטניס ברנקרודה, שבו שיחקו דודה ודודתה. המאמן שלה במועדון היה מרטין ואן דר ברוגן, מאז שהייתה בת שבע. ואן דר ברוגן העריך את יכולתה, והמשיך לאמן אותה, בעיקר כדי לסייע לה לממש את הפוטנציאל שלה. הוא אמר: "בצעירותה תמכנו בה מאוד. לימדתי אותה תמורת מעט כסף, כי עניין אותי לראות עד כמה רחוק אוכל להגיע איתה". ברטנס קיבל תמיכה מועטה מפדרציית הטניס ההולנדית. היא לא שיחקה בסבב ה-ITF של הצעירים, למעט הופעה אחת בגביע הג'וניורים בשנת 2007.

== קריירה מקצועית ==
===2016===
באליפות צרפת הפתוחה 2016 העפילה ברטנס לחצי הגמר, שבו נוצחה על ידי המדורגת מספר 1 סרינה ויליאמס.

===2018===
באפריל היא זכתה בטורניר הפרמייר הראשון שלה, טורניר צ'ארלסטון בסבב ה-WTA, כאשר ניצחה בגמר את יוליה גרגס בשתי מערכות.

===2019===
באליפות אוסטרליה הפתוחה היא הודחה בסיבוב השני. במאי זכתה ברטנס באליפות מדריד הפתוחה לאחר שניצחה בגמר את סימונה האלפ. באליפות צרפת הפתוחה היא נאלצה לפרוש בסיבוב השני עקב מחלה.

==קישורים חיצוניים==

* 

==הערות שוליים==

קטגוריה:טניסאיות הולנדיות
קטגוריה:טניסאיות באולימפיאדת ריו דה ז'ניירו (2016)
קטגוריה:ילידות 1991
קטגוריה:טניסאיות באולימפיאדת טוקיו (2020)
קטגוריה:משתתפות הולנדיות באולימפיאדת ריו דה ז'ניירו (2016)
טיילורקרפט BL

מטוס טיילורקרפט BL הוא מטוס חד-כנפי דו-מושבי מתוצרת ארצות הברית שהיה דגם מוקדם של מטוסי הפייפר. המטוס תוכנן בימים של שלום למטרות אזרחיות והוא תוכנן להיות פשוט קל ונוח להטסה. המטוס יוצר לראשונה ב-1939. בין שנות הייצור 1939–1941 יוצרו 2400 יחידות. המטוס היה יכול לשהות באוויר בערך 3 שעות.

משה חיים כץ שהיה המייסד של בית הספר לטיסה בשדה התעופה הבריטי בלוד ייבא שני דגמים של טיילורקרפט BL לארץ והם היו בשירות בית הספר לטיסה.

למטוס הזה היה יעד לאומי שהוא לממש את החזון של זאב ז'בוטינסקי להקים זרוע צבאית של האצ"ל. היה למטוסים יעד נוסף לדאוג לעתיד המקצועי של בנו של חיים כץ: אפרים כץ.

בית הספר לטיסה הפסיק לפעול כשהתחילה מלחמת העולם השנייה ושני הדגמים נמכרו לחברת אוירון חברה ארצישראלית לתעופה, חברת התעופה העברית הראשונה. אז המטוסים עברו משדה התעופה לוד לנמל התעופה דב כדי שלא יהיו קרובים לפעולות טרור מצד הערבים.

המטוסים יצאו משימוש ב-1949.

== קישורים חיצוניים ==

* [http://www.iaf.org.il/188-he/IAF.aspx טיילורקראפט-BL באתר חיל האוויר]
* [https://www.paradive.co.il/index.php?dir=site&page=personal&op=item&cs=4391&category=3526 השמורה האווירית]

קטגוריה:מטוסים קלים
קטגוריה:כלי טיס אמריקאיים
הדיקטטורה הלאומית

הדיקטטורה הלאומית (בפורטוגזית: Ditadura Nacional) הוא שמה של הדיקטטורה הצבאית ששלטה בפורטוגל בין השנים 1926–1933, ואשר הוחלפה לאחר מכן בשלטונו של סלזר.

== רקע ==
בשנת 1908 נורו למוות המלך קרלוש הראשון ובנו לואיש פיליפה, נסיך הכתר של פורטוגל בידי מתנקשים בכיכר המסחר 
שבליסבון. המלך החדש, מנואל השני, מינה את ראש הממשלה של אביו, ז'ואאו פרנקו, בין המשתתפים באשמה בהתנקשות. ז'ואאו פרנקו הודח, אך המלך לא הצליח לשקם את דימוי המונרכיה בעיני העם. בשנת 1910 הוכרזה פורטוגל כרפובליקה, והמלך יצא לגלות בבריטניה.

לאחר ההפיכה בליסבון, בא הקץ למונרכיה והוקמה רפובליקה פרלמנטרית - הרפובליקה הפורטוגזית הראשונה, ששרדה בין השנים 1910–1926. הרפובליקה סבלה מאי יציבות מתמשכת ונדרשה להתמודד עם בעיות חברתיות לא מעטות וכן עם התקוממויות וניסיונות הפיכה. ב-1926 ביצעו אנשי צבא הפיכה וכפו על פורטוגל דיקטטורה צבאית.

==היסטוריה==
עם ההפיכה הצבאית שהתרחשה בשנת 1926, בא הקץ לרפובליקה הפורטוגזית הראשונה והחלה תקופה של משטר צבאי דיקטטורי בהנהגתו של הגנרל אושקר קרמונה. ההפיכה הצבאית של 28 במאי תפסה את השלטון בקלות. זמן קצר אחר כך פירקה הדיקטטורה את הפרלמנט ואסרה על כל המפלגות והנהיגה צנזורה. תהליך זה נגרם מחוסר יציבות, כאשר קציני הצבא הקיצוני טיהרו את הליברלים והדמוקרטים ממוסדות הרפובליקה. בתקופה זו לא הופיע מנהיג ברור אחד, שכן הדיקטטורה הובלה על ידי קואליציה של קציני צבא זוטרים, שחלקם היו אינטגרליסטים. ב-1928, החל המצב הפיננסי במדינה להדאיג מאוד את הממשלה. בשנה זו מינה קרמונה את אנטוניו דה אוליביירה סלזר, פרופסור מוערך לכלכלה, שנודע כפעיל במפלגה קתולית, לתפקיד שר האוצר. בהדרגה, צברה השפעתו של סלזר בממשלה משקל, וב-1932 הוא מונה כראש הממשלה. החל מאותה עת, פעל למסד במדינה את משטרו, שכונה "המדינה החדשה" (Estado Novo), ונודע גם בכינוי "סלזריזם".
במחשבתו הפוליטית של סלזר בלט הניגוד לקומוניזם ולמסורות של ליברליזם פוליטי וכלכלי. הוא היה שמרן ולאומן מובהק, והתמקד בפעילותו הפוליטית באזורים כפריים, סביבה שראה כאידיאלית לשם כך.

ב-1932 נטש סלזר את תפקידו כשר האוצר והתמנה לתפקיד ראש הממשלה. בכך החלו להתגבש אושיות המשטר החדש, שתחתיו הותרה פעילותה של מפלגה יחידה, היא מפלגת האיחוד הלאומי (União Nacional). ב-1933 נכנסה לתוקף חוקה חדשה, בעלת מאפיינים התואמים חוקה במשטר נשיאותי, אשר אפשרה את קיומה של מועצה לאומית והתירה את פעילותם של תאגידי עובדים, המזוהים עם בעלי מקצועות. למעשה, עוממה דמות הנשיא ובמועצה הלאומית לקחו חלק נאמני המשטר. הסמכות והשררה רוכזו תחת דמותו של ראש הממשלה סלזר, ובכך החלה למעשה תקופת המדינה החדשה בפורטוגל.

קטגוריה:פורטוגל: היסטוריה
Bashan 125R

דגם "Bashan 125R" - מבט ל[[לוח מחוונים]]
Bashan 125R הוא אופנוע מתוצרת Bashan Motorcycle Manufacturing Co.Ltd המיוצר בסין משנת 2010 ועד היום.

=="Bashan 125R"==
* מיועד לתחרויות ספורט "Sport bike" .
* מיועד לנסיעות "Motorcycle commuting" .
* מסגרת זהה לדגם : "Honda CBR125R" ודגם "Honda CBR150" .
* 2 נוסעים.
* קיבולת מכל דלק - 11 ליטר.
* דגם "Bashan 125R" מיוצא לדרום אפריקה.
===דגמים===
* 125 סמ"ק.
* 150 סמ"ק.

== קישורים חיצוניים ==

* [https://web.archive.org/web/20180910024713/http://bashanspares.com/contact/contact.html אתר היצרן] (bashanspares.com/contact/contact)

==הערות שוליים==

קטגוריה:אופנועים
קטגוריה:כלי רכב שהושקו ב-2010
קטגוריה:כלי רכב המיוצרים בסין
NGC 4608

NGC 4608 היא גלקסיית עדשה עם מוט מרכזי בקבוצת הכוכבים בתולה, הנמצאת במרחק של כ-56 מיליון שנות אור ממערכת השמש ושייכת לצביר הבתולה. 

== היסטוריה ==
לגלקסיה בהירות נראית מדרגה 11.02 והיא התגלתה ב-15 במרץ 1784 על ידי האסטרונום ויליאם הרשל, שכלל אותה ברשימת הערפיליות שפרסם בשנת 1786 תחת הציון II.69, כשהיא מתוארת כדי בהירה, די גדולה, עגולה ועם מרכז בהיר מאוד. בנו, ג'ון הרשל, צפה בה מספר פעמים והכניס אותה לקטלוג הערפיליות שפרסם בשנת 1833 תחת הציון 1383, כשהיא מתוארת כדי בהירה, עגולה, עם מרכז שמתבהר בחדות ושיש כוכב עם דרגת בהירות 12 כדקת קשת מצפון-מערב לה וכוכב עם דרגת בהירות 5.6 מצפון-מזרח לה (הוא לא ציין זאת, אך נראה שמדובר בכוכב ρ בבתולה). הוא הכניס את הגלקסיה גם לקטלוג הכללי של ערפיליות וצבירי כוכבים שפרסם בשנת 1864 תחת הציון GC 3144 ובשנת 1888 ג'ון דרייר הכניס אותה לקטלוג הכללי החדש, תחת הציון NGC 4608, כאשר היא מתוארת כדי בהירה, די גדולה, עגולה, בעלת מרכז שמתבהר בחדות, ניתנת להפרדה לכוכבים ושיש כוכב מדרגת בהירות 12 דקת קשת מצפון-מערב לה.

== תצפית ==
הגלקסיה נמצאת בחלקו המזרחי של צביר הבתולה, כ-11 דקות קשת או כשישית מעלה ממערב-דרום-מערב לכוכב ρ בבתולה, כ-5.2 מעלות ממערב לכוכב וינדמיאטריקס וכ-7.6 מעלות מצפון-צפון-מערב לכוכב δ בבתולה. כשליש מעלה ממערב לה נמצאת NGC 4596, כ-2.6 מעלות וכ-3.5 מעלות מדרום-מערב לה נמצאות בהתאמה NGC 4535 ו-M49 וכ-2.4 מעלות מדרום-מזרח לה נמצאת NGC 4698. כ-3 מעלות ממזרח-צפון-מזרח לה נמצאות NGC 4754 ו-NGC 4762, כ-1.3 מעלות מצפון-מזרח לה נמצאת NGC 4660, כ-1.5 מעלות מצפון-צפון-מזרח לה נמצאת M60 ובמרחק דומה מצפון ל-NGC 4608 נמצאת M59. כ-1.6 מעלות מצפון-מערב לה נמצאות NGC 4567 ו-NGC 4568 ומעבר להן באותו הכיוון, כ-1.7 מעלות מ-NGC 4608, נמצאת NGC 4564 וכ-2.5 מעלות ממערב-צפון-מערב לה נמצאת NGC 4503, כולן גלקסיות השייכות גם כן לצביר הבתולה.

== תכונות ==
אורכה הזוויתי של NGC 4608 הוא כ-3.2 דקות קשת, שממרחקה שקול לקוטר של מעט יותר מ-50,000 שנות אור, כחצי מהקוטר של שביל החלב, ומסתה מוערכת בכ- מסות שמש, כ-11% ממסת שביל החלב, כאשר כ-40% ממנה או כ- מסות שמש, היא מסת הכוכבים שבגלקסיה. בדומה לגלקסיות אחרות מסוגה, בגלקסיה יש מעט מאוד מימן מולקולרי שכמותו מוערכת בפחות מ-20 מיליון מסות שמש ועוד פחות מימן אטומי שכמותו מוערכת בפחות מ-17 מיליון מסות שמש, כך שיצירה של כוכבים חדשים מתרחשת בקצב נמוך יחסית שמוערך בכ-1.4 מאיות של מסת שמש בשנה, או מסת שמש בכ-70 שנים. בחלקה המרכזי של הגלקסיה יש מבנה דמוי מוט מרכזי שאורכו הזוויתי כמעט דקת קשת, שממרחקה של הגלקסיה שקול לאורך של כ-16,000 שנות אור. דיסקת הגלקסיה בחלקה הפנימי מאוד דלילה ונראה שהמוט המרכזי סיפח אליו את מרבית הכוכבים והחומר הבין-כוכבי שבחלקה הפנימי. מכייוון שמישור הגלקסיה כמעט ניצב לקו הראייה אליה, ניתן לראות בבירור את המוט המרכזי ושחלקה הפנימי של דיסקת הגלקסיה עמום יותר מחלקה החיצוני ומגרעין הגלקסיה.

==קישורים חיצוניים==

* 

==הערות שוליים==

קטגוריה:גלקסיות עדשה
קטגוריה:קבוצת הכוכבים בתולה
קטגוריה:צביר הבתולה
קטגוריה:הקטלוג הכללי החדש
מולינגר

מולינגר (באירית: An Muileann gCearr, באנגלית: Mullingar, פירוש מילולי: המטחנה הנעה כנגד כיוון השעון) היא עיר במחוז וסטמית' שבאירלנד. בעיר מתגוררים כ-21,000 תושבים, נכון ל-2016, והיא העיר ה-20 בגודלה באירלנד. כשהופרדו המחוזות מית' ווסטמית' בשנת 1534, הפכה מולינגר למרכז המנהלי של מחוז וסטמית'. העיר נקראה במקור "מלבלאתה" (באירית: Maelblatha) ושמה המודרני נשאב מן המטחנה שמוזכרת בסיפור העממי על "קולמן ממולינגר".

מולינגר היוותה באופן מסורתי מרכז מסחרי לכל אזורי הספר החקלאיים הנרחבים שסביבה, וכזו היא משמשת עד היום. בעיר שוק חג המולד ושוק בקר מפורסמים. בסביבת העיר מספר לוכים - לוך אוול, לוך אנל ולוך דרוורה, שלושתם מוקדי דיג. לוך דרוורה מוכר גם מסיפור העם האירי על ילדי ליר. בעיר עוברים נהר ברוסנה והתעלה המלכותית.

==פוליטיקה וממשל==
מועצת מחוז וסטמית' היא הרשות המקומית ליישובי מחוז וסטמית', וביניהם מולינגר. במועצה 13 חברים ובהם ראש המועצה. ראש העיר הנוכחי של מולינגר הוא קן גלין. העיר היא חלק ממחוז הבחירה לונגפורד-וסטמית' בבחירות לפרלמנט האירי, הדאל אירן. ישנה לשכת מסחר הפעילה בעיר. העיר היא אחת משלוש הערים המכונות "השער למרכז האי", יחד עם טולאמור ואת'לון.

==כלכלה==
הייצוא ממולינגר כולל מוצרי פיוטר, אמנויות יפות, כדורי טניס ומוצרי רכב שונים. המגזר העסקי בעיר התפתח עם תחילת המאה ה-21, וכיום יש בה שלושה שווקים ומספר אזורי מסחר גדולים. בעיר ישנם עסקים מקומיים לצד סניפים של רשתות גדולות ושל בנקים בינלאומיים, וכן לשכת מסחר מקומית המייצגת את 160 העסקים הפועלים בעיר.

מגזר התיירות גם תורם לכלכלתה של העיר, כשהאטרקציות העיקריות שבה הם האגמים ששוכנים באזורה - לוך אוול, לוך דרוורה ולוך אנל. כמו כן, בעיירה מספרי בתי מלון ובתי הארחה, מוזיאון, קתדרלה, בסיס צבאי ישן שמשמש כיד זיכרון לנופלי מרידת חג הפסחא ופארק ציבורי גדול.

==תחבורה==
העיר שוכנת בקרבת הכביש הראשי N4, המקשר את הבירה דבלין עם העיר סלייגו וסמוכה גם לכביש הראשי N6, המקשר את דבלין עם העיר גולוויי. העיר מקושרת לערים דבלין, את'לון, סלייגו, קאוואן, טולאמור ובאלינה באמצעות קווי אוטובוס של חברת בוס איירין.

במאה ה-19, השתמשה העיר בתעלה המלכותית כאמצעי מסחר ותחבורה, אך עם סלילת מסילות הרכבת והכבישים בהמשך המאה, השימוש בה פסק. העיר מחוברת ללוך אנל באמצעות תעלת לייסי ונהר ברוסנה.

קו הרכבת שבין מולינגר לדבלין נפתח בשלבים ובאופן סופי ב-2 באוקטובר 1848. המסילה המשיכה ממולינגר לגולוויי, בקו שנפתח רשמית ב-1 באוגוסט 1851. תחנת הרכבת הקיימת כיום בעיר נפתחה ב-14 בדצמבר 1855, יחד עם הקו המקשר את העיר ללונגפורד. כמו כן, ישנם קווי רכבת המקשרים את העיר לסלייגו ולאת'לון.

==חינוך==
בעיר מספר בתי ספר יסודיים, אחד מהם הוא גיילסקויל, בו הלימודים נערכים בשפה האירית. כמו כן, בעיר ארבעה תיכונים. בעיר ישנה מכללה מקומית, המציעה גם לימודי ערב.

==אקלים==

==קישורים חיצוניים==

* 

==הערות שוליים==

קטגוריה:לנסטר
קטגוריה:אירלנד: יישובים
קו דיסטריקט

שמאל

קו דיסטריקט (באנגלית: District line) הוא קו ברכבת תחתית של לונדון. צבע הקו במפת הקווים הוא ירוק, הקו עוצר ב 60 תחנות ואורכו 64 ק"מ.

== היסטוריה ==
בדצמבר 1868 הוקם הקו לראשונה בין דרום קנסינגטון לווסטמינסטר על ידי חברת "רכבת המטרופולין". הרכבות הראשונות היו מקרונות עץ שנגררו על ידי קטרי קיטור.

בשנת 1871 הורחב מסלול הקו עד לווסט ברומפטון, ושלוחה חדשה נבנתה אל אילינג ברודוויי. באוקטובר 1884' כחלק מהפרויקט שהשלים את קו סיקרל' הורחב גם קו דיסטריקט עד לוייטצ'אפל ולאחר מכן גם עד לאופמינסטר.

בשנת 1905 החלו לפעול קטרים חשמליים בקו, וזאת במקום קטרי הקיטור הקודמים שפלטו עשן.

== מסלול הקו==

הקו פועל בין רובע אפמינסטר במזרח לונדון לבין שכונת צ'יזיק במערב לונדון, שם הוא מתפצל למספר שלוחות. שלוחה אחת מגיעה לווימבלדון שבדרום מערב לונדון; אחת מגיעה צפונה אל רחוב אדג'וור שבסיטי של וסטמינסטר; ועוד שלוחה קצרה שפועלת רק בסופי שבוע מגיעה לתחנה אחת בקנסינגטון (אולימפיה).

המסלול הראשי ממשיך מערבה - אל מארל'ס קורט; טורנהם גרין; ולאחר מכן הוא מתפצל שוב לשתי שלוחות - אל ריצ'מונד ואל אילינג ברודוויי.

צבע הקו על המפה הוא ירוק, הקו עוצר ב 60 תחנות ואורכו 64 ק"מ. בחלקו, עובר הקו מתחת לפני השטח. בשנים 2017–2018 בוצעו בקו יותר מ-208 מיליון נסיעות. קו דיסטריקט הוא העמוס ביותר מבין הקווים התת-קרקעיים בלונדון והקו החמישי העמוס ביותר מבין כל קווי המערכת.

==מפה==
למפת תחנות קווי הרכבת התחתית של לונדון המלאה ראו: [[מפת הרכבת התחתית של לונדון.|לא ממוסגר]]

== קישורים חיצוניים ==

* 

דיסטריקט
קטגוריה:מנהרות מתחת לנהר התמזה
קטגוריה:וסטמינסטר: תחבורה